BROOK ฟิน กำไร Q1 โตเกือบ 10 เท่า! หลังรับรู้รายได้ค่าบริการที่ปรึกษาโครงการยักษ์
BROOK เผยกำไร Q1/58 โดดเด่น โตเกือบ 10 เท่าตัว มาที่ 752.87 ลบ. หลังรับรู้รายได้ค่าบริการที่ปรึกษาจาก 2 โครงการใหญ่
12 พ.ค. 2558

บริษัท บรุ๊คเคอร์ กรุ๊ป จำกัด (มหาชน) หรือ BROOK รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 752.87 ล้านบาท หรือมีกำไรสุทธิ 0.76 บาทต่อหุ้น เพิ่มขึ้น 926% จากช่วงเดียวกันของปีก่อนที่มีกำไรสุทธิ 73.41 ล้านบาท หรือมีกำไรสุทธิ 0.08 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากบริษัทมีรายได้จากการขายและการบริการจำนวน 919.45 ล้านบาท เพิ่มขึ้นจาก 23.93 ล้านบาท จำนวน 895.52 ล้านบาท เนื่องจากไตรมาสแรกของปีนี้บริษัทรับรู้รายได้ค่าบริการที่ปรึกษาจากผลสำเร็จของงานจากสองโครงการใหญ่ซึ่งเป็นบริษัทจดทะเบียนในตลาดหลักทรัพย์